Kevin Love

Kevinas Veslis Lavas (, g. ) – JAV krepšininkas, žaidžiantis NBA lygoje besivaržančioje Majamio „Heat“ komandoje. 2008 m. NBA naujokų biržoje jį penktuoju šaukimu pasirinko Memfio „Grizzlies“, o naujokų biržos naktį jis buvo išmainytas į Minesotos „Timberwolves“ už trečiąjį šaukimą, sudarant aštuonių žaidėjų sandorį. 2014 m. jis buvo išmainytas į Klivlando „Cavaliers“. 

Kevinas penkis kartus pateko į „Visų žvaigždžių“ rungtynes, du kartus buvo įtrauktas į antrąją geriausių NBA žaidėjų komandą, o 2016 m. su „Cavaliers“ laimėjo NBA čempionatą. 

2023 m. vasario 20 d. pasirašė sutartį su Majamio „Heat“.

Karjera nacionalinėje rinktinėje 
Kevinas buvo JAV rinktinės, kuri 2010 m. FIBA pasaulio čempionate iškovojo aukso medalį, narys. 2012 m. liepos 7 d. Lavas pateko į 2012 m. olimpinę rinktinę. Rinktinė finišavo be pralaimėjimų ir iškovojo aukso medalį, įveikusi antrąją vietą užėmusią Ispaniją.

Dėl neišspręstų derybų dėl mainų tarp Minesotos ir kitų NBA komandų Kevinas pasitraukė iš 2014 m. FIBA pasaulio krepšinio čempionato komandos. Jis taip pat buvo atrinktas į 2020 m. Tokijo olimpinę rinktinę, tačiau po trečiųjų parodomųjų rungtynių pasitraukė, teigdamas, kad nėra visiškai atsigavęs po dešinės blauzdos traumos, dėl kurios didžiąją 2020–2021 m. sezono dalį praleido nuošalyje.

Statistika

NBA reguliarusis sezonas

NBA atkrintamosios rungtynės

Išnašos

Nuorodos 

 Kevin Love profilis „Basketball Reference“ 

JAV krepšininkai